Document ID: 32012D0019
Publication Date: 2011-12-16

Title and Content:
SKLEP SVETA
z dne 16. decembra 2011
o odobritvi Izjave, o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane, v imenu Evropske unije
(2012/19/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 43(3) v povezavi s točko (b) člena 218(6) Pogodbe,
ob upoštevanju predloga Evropske komisije,
po posvetovanju z Evropskim parlamentom,
ob upoštevanju naslednjega:
(1)
Pod pogojem, da upoštevajo veljavne pravno zavezujoče akte Unije o ohranjevanju in upravljanju ribolovnih virov, ribiška plovila, ki plujejo pod zastavo Bolivarske republike Venezuele (v nadaljnjem besedilu: Venezuela), že več desetletij opravljajo ribolovne dejavnosti v vodah EU, ki so v izključni ekonomski coni ob obali Francoske Gvajane.
(2)
Predelovalna industrija v Francoski Gvajani je odvisna od iztovora teh ribiških plovil in zato bi bilo treba zagotoviti kontinuiteto teh dejavnosti.
(3)
Za zagotovitev takšne kontinuitete mora Unija sprejeti izjavo, naslovljeno na Venezuelo in v kateri potrdi, da je pripravljena izdati ribolovna dovoljenja za omejeno število ribiških plovil, ki plujejo po zastavo Venezuele, pod pogojem, da upoštevajo veljavne pravno zavezujoče akte Unije -
SPREJEL NASLEDNJI SKLEP:
Člen 1
Izjava, naslovljena na Bolivarsko republiko Venezuelo, o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane (v nadaljnjem besedilu: Izjava) se odobri v imenu Evropske unije.
Besedilo Izjave je priloženo k temu sklepu.
Člen 2
Predsednik Sveta je pooblaščen, da imenuje osebo(-e), pooblaščeno(-e) za priglasitev te izjave Bolivarski republiki Venezueli.
Člen 3
Ta sklep začne veljati na dan sprejetja.
V Bruslju, 16. decembra 2011

Classification:
Level 1 Topics: 100145
100155
100154
100156
100161
Level 2 Topics: 100252
100183
100279
100240
100243
Level 3 Topics: 1652
3146
4522
567
1632
2476
All Topics: 1220
133
2110
2282
2308
4662
4791
544
598